শিৱসাগৰঃ আজি পুৱতিনিশা বনবিভাগৰ পিঞ্জৰাত আবদ্ধ হয় এটা প্ৰকাণ্ড নাহৰফুটুকী বাঘ৷ বিগত কেইবা মাহে গৰু-ছাগলী ভক্ষণ কৰি সন্ত্ৰাস চলাই আহিছিল বাঘটোৱে৷ দীৰ্ঘদিন ধৰি অঞ্চলটোত সন্ত্ৰাস চলাই অহা বাঘটোক পিঞ্জৰাবদ্ধ কৰিবৰ বাবে বনবিভাগৰ লোকক অনুৰোধ কৰি আহিছিল স্থানীয় লোকে৷ অৱশেষত বনবিভাগৰ লোকে স্থাপন কৰা পিঞ্জৰাত আবদ্ধ হয় বাঘটো৷ প্ৰায় সাত আঠবছৰীয়া বাঘটোৱে গৰু-ছাগলী ভক্ষণ কৰি স্থানীয় লোকৰ মাজত ত্ৰাসৰ সৃষ্টি কৰি অহা বাঘটো পিঞ্জৰাবদ্ধ হোৱাত স্বস্তিৰ নিশ্বাস পেলাইছে স্থানীয় ৰাইজে৷ স্থানীয় লোকৰ মতে অঞ্চলটোত আৰু কেইবাটাও নাহৰফুটুকী বাঘে বিচৰণ কৰি আছে৷ শীঘ্ৰেই বাঘকেইটা পিঞ্জৰাবদ্ধ নকৰিলে অঞ্চলটোত অধিক ক্ষয়-ক্ষতিৰ আশংকা প্ৰকাশ কৰে স্থানীয় লোকে।
সন্ত্ৰাসবাদী বাঘ আবদ্ধ হ'ল পিঞ্জৰাত